Universiteti i Mjekësisë, Tiranë

**Universiteti i Mjekësisë, Tiranë** (UMT) është një Universitet Publik në Tiranë, Shqipëri, i cili është i orientuar në shkencat e mjekësisë dhe të shëndetit. UMT gëzon një reputacion të mirë akademik dhe shkencor duke ofruar ekspertizën më të mirë në fushat mjekësore.

## Historiku
**Universiteti i Mjekësisë, Tiranë** (*University of Medicine, Tirana*) (UMT) u themelua më datë 23.1.2013 me Vendim të Këshillit të Ministrave të Republikës së Shqipërisë. Formimi i tij erdhi përmes bashkimit të dy Fakulteteve ekzistuese, Fakultetit të Mjekësisë dhe Fakultetit të Infermierisë (i cili tashmë quhet Fakulteti i Shkencave Mjekësore Teknike) dhe nga krijimi i tre Fakulteteve të reja, si risi për fushat specializuese përkatëse në Shqipëri.
Universiteti i Mjekësisë, Tiranë përbëhet konkretisht nga pesë Fakultete: Fakulteti i Mjekësisë, Fakulteti i Mjekësisë Dentare, Fakulteti i Farmacisë, Fakulteti i Shkencave Mjekësore Teknike  dhe Fakulteti i Shëndetit Publik. 
Krijimi i Universitetit të Mjekësisë, Tiranë erdhi si rezultat i dinamikës së zhvillimeve të brendshme në Arsimin e Lartë Publik në Shqipëri dhe të këmbënguljes së strukturave akademike mjekësore që prej më shumë se një dekade kanë punuar për specializimin e metejshëm të Mjekësisë Shqiptare. Fjala e Mjekëve e krijoi këtë institucion me një dedikim special: rritjen e cilësisë dhe përgatitjen e brezave të ardhshëm, duke bashkuar të gjitha strukturat mjekësore nën drejtimin e një institucioni profesional dhe kompetent që i njeh më mirë problematikat mjekësore dhe i ndjek ato nga afër. UMT përbëhet nga 3 Fakultete (FM, FMD dhe FSHMT), 17 Departamente dhe 12 programe studimi. Programet e studimit janë të ndara në tre ciklet akademike: Bachelor, Master i Shkencave/Profesional dhe Doktoraturë, që zhvillohen në Tiranë.

## Cfarë ofron Universiteti i Mjekësisë, Tiranë
UMT ofron 3 vite diplomë e ciklit të parë Bachelor , 2 vite diplomë e ciklit të dytë Master, 5 ose 6 vite (në bazë të kurrikulës) diplomë e intergruar e ciklit të dytë Master degree dhe 3 vite diplomë e ciklit të tretë Doctorate (PhD), në përputhje të plotë me Magna Charta of Bologna. Gjithashtu, Fakulteti i Mejekësisë dhe Fakulteti i Mjekësisë Dentare ofrojnë mundësinë për studentët e diplomuar të vazhdojnë Specializimin në Shërbimet Klinike të Departamenteve.

UMT ka rreth 8,338 studentë që ndjekin studimet e tyre në këtë Universitet. Stafi akademik i punësuar në UMT është rreth 294 pedagogë dhe stafi administrativ është i përbërë nga 70 punonjës.

Kampusi universitar i Universitetit të Mjekësisë, Tiranë ndodhet në zonën urbane të qytetit, jo shumë larg qendrës së kryeqytetit, në verilindje të Tiranës, dhe konviktet studentore janë të bashkuara me të gjithë studentët e Universiteteve të tjera publike, konvikti i meshkujve në Qytetin Studenti (City of the Students) dhe konvikti i femrave pranë zonës së Fakultetit të Mjekësisë.

## Fakultetet dhe programet e studimit të Universitetit të Mjekësisë
**Fakultetet e Universitetit të Mjekësisë janë, si më poshtë:**
* **Fakulteti i Mjekësisë**
* **Fakulteti i Mjekësisë Dentare**
* **Fakulteti i Shkencave Mjekësore Teknike**

#### **Fakulteti i Mjekësisë**  
Fakulteti ofron programet e studimit:
* **Mjekësi e Përgjithshme**
**- Master i Shkencave i Integruar në Mjekësi e Përgjithshme (Msc.)** 
 Kohëzgjatja: 6 vjet.
* **Farmaci**** (Pharmacy)**
- **Master i Shkencave i Integruar në Farmaci (Msc.)** 
 Kohëzgjatja: 5 vjet.
* **Shëndet Publik**

#### - Master i Shkencave në Shëndet Publik (Msc.) 
 Kohëzgjatja: 3 vjet.
**- Master Profesional në Shëndet Publik (Mps.)** 
 Kohëzgjatja: 2 vjet.

#### **Fakulteti i Mjekësisë Dentare** 
Fakulteti ofron programin e studimit:
* **Stomatologji**** (Dentistry)**
- Master i Shkencave i Integruar në Stomatologji (Msc.) 
 Kohëzgjatja: 5 vjet.

#### **Fakulteti i Shkencave Mjekësore Teknike** 
Fakulteti ofron programet e studimit:
* **Infermieri të Përgjithshme**
**- Bachelor në Infermieri të Përgjithshme (Bsc.)**
 Kohëzgjatja: 3 vjet.

**- Master i Shkencave në Menaxhim Infermieror (Msc.)**
 Kohëzgjatja: 2 vjet.
**- Master Profesional në Menaxhim Infermieror (Mps.)**
 Kohëzgjatja: 2 vjet.
* **Teknik Laboratori**
**- Bachelor në Teknik Laboratori (Bsc.)** 
 Kohëzgjatja: 3 vjet.

**- Master i Shkencave në Teknik Laboratori (Msc.)** 

**- Master Profesional në Teknik Laboratori (Mps.)**
 Kohëzgjatja: 2 vjet.
* **Fizioterapi**** (Physiotherapy)**
**- Bachelor në Fizioterapi (Bsc.)**
 Kohëzgjatja: 3 vjet.

**- Master i Shkencave në Fizioterapi (Msc.)**
 Kohëzgjatja: 2 vjet.

**- Master Profesional në Fizioterapi (Mps.)**
 Kohëzgjatja: 2 vjet.
* **Mami**
**- Bachelor në Mami (Bsc.)** 
 Kohëzgjatja: 3 vjet.

**- Master i Shkencave në Mami (Msc.)**
  Kohëzgjatja: 2 vjet.
**- Master Profesional në Mami (Mps.)**
 Kohëzgjatja: 2 vjet.
* **Imazheri**** (Radiology)**
**- Bachelor në Imazheri (Bsc.)**
 Kohëzgjatja: 3 vjet.

**- Master i Shkencave në Imazheri (Msc.)**
 Kohëzgjatja: 2 vjet.
**- Master Profesional në Imazheri (Mps.)**
 Kohëzgjatja: 2 vjet.
* **Logopedi**** (Logopedy)**
**- Bachelor në Logopedi (Bsc.)** 
 Kohëzgjatja: 3 vjet.
**- Master i Shkencave në Logopedi (Msc.)** 
 Kohëzgjatja: 2 vjet.
**- Master Profesional në Logopedi (Mps.)** 
 Kohëzgjatja: 2 vjet.
## Shih edhe 
* Shëndetësia në Shqipëri
* Rrjeti i Universiteteve të Ballkanit
* Lista e universiteteve në Shqipëri

## Referime 
## Lidhje të jashtme 
* Universiteti i Mjekësisë, Tiranë (University of Medicine, Tirana)
* Universiteti i Tiranës (University of Tirana)
* Universiteti Politeknik i Tiranës (Polytechnic University of Tirana)
* Universiteti Bujqësor i Tiranës  (Agricultural University of Tirana)
* Universiteti i Arteve, Tiranë (University of Arts, Tirana)
* Universiteti i Sportit, Tiranë (University of Sports, Tirana)
* Universiteti i Durrësit “Aleksandër Moisiu” (University of Durres “Aleksandër Moisiu”)
* Universiteti i Shkodrës “Luigj Gurakuqi” (University of Shkodra “Luigj Gurakuqi”)
* Universiteti i Elbasanit “Aleksandër Xhuvani” (University of Elbasan “Aleksandër Xhuvani”)
* Universiteti i Korçës “ Fan S. Noli”  (University of Korca “ Fan S. Noli”)
* Universiteti i Vlorës “Ismail Qemali” (University of Vlora “Ismail Qemali”)
* Universiteti i Gjirokastrës “Eqrem Çabej” (University of Argirocaster “Eqrem Çabej”)
* Qëndra e Studimeve Albanologjike  (Center of Albanologic Studies)